**РЕПУБЛИКА СРБИЈА**

**ГРАД БЕОГРАД**

**ГРАДСКЕ ОПШТИНА САВСКИ ВЕНАЦ**

**Број: I-03-06-7.313/2021**

**14.10.2021. године**

**Б е о г р а д**

Председник Градске општине Савски венац, на основу члана 37. Статута Градске општине Савски венац („Сл. лист града Београда“ бр. 45/8, 18/10, 35/10, 33/13, 36/13,66/16 и 122/20) и на основу члана 146. Закона о јавним набавкама („Сл. гласник Републике Србије“ бр. 91/2019) и чл. 45. Правилника о јавним набавкама ГО Савски венац (I-03-06-7.44.1/2021 од 5.3.2021.), донео је следећe:

**ОДЛУКА О ДОДЕЛИ OKВИРНО СПОРАЗУМА**

**Додељује се** оквирни споразум понуђачу: ALP COMPLETE D.O.O., Beograd, ul. Subotička br. 21, на основу понуде број 135/21 од 11.10.2021. године, поднете у поступку јавне набавке радова **Извођење радова на инвестиционом одржавању и унапређењу својстава зграде на територији ГО Савски венац, ЈН бр.2021/16.** Оквирни споразум се закључује на процењену вредност јавне набавке која износи 20.833.333,33 динара без пдв.

**Oбразложење**

Градска општина Савски венац, као Наручилац, у складу са Одлуком о спровођењу поступка бр. I-03-06-7.288/2021 од 14.9.2021.године, спровела је отворени поступак јавне набавке, са циљем закључења оквирног споразума.

**Предмет јавне набавке:** набавка радова – **Извођење радова на инвестиционом одржавању и унапређењу својстава зграде на територији ГО Савски венац, ЈН бр. 2021/16**

Радови се изводе на заједничким површинама и просторијама зграда. Радовима су обухваћени грађевинско занатски радови.

Јавна набавка се спроводи ради закључења оквирног споразума између Наручиоца и једног понуђача, у трајању до 31.12.2021. године.

Оквирни споразум јесте оквирни споразум у којима услови нису унапред одређени, односно рок извођена радова, количина и цена појединачног уговора ће бити дефинисана закључењем појединачног уговора, а у складу са потребама Наручиоца.

**Процењена вредност јавне набавке:** 20.833.333,33 динара без пдв.

Јавни позив и Конкурсна документација објављени су на Порталу јавних набавки и интернет страници наручиоца 18.9.2021. године. Јавни позив је, у складу са чл. 105. став 8. Закона о јавним набавкама, објављен на Порталу службених гласила Републике Србије и база прописа, у форми за објављивање која је генерисана на Порталу јавних набавки.

Рок за подношење и јавно отварање понуда био је 12.10.2021. године до 12,00 часова.

До истека рока за достављање понуда, путем Портала јавних набавки, благовремено je достављена понудa:

|  |  |  |  |  |
| --- | --- | --- | --- | --- |
| Назив и основни подаци о понуђачима | ПИБ Матични број | Број понуде | Датум и час подношења понуде | Укупан збир јединичних цена |
| **АLP COMPLETE doo,**  Beograd,ul.Subotička br.21 | 111001991  21412406 | 135/21 | 11.10.2021 15:10:19 | 1.326.555 рсд без пдв  1.591.866 рсд са пдв |

Понуда је отворена одмах након истека рока за подношење понуда, поступком аутоматског отварања путем Портала за јавне набавке.

Портал јавних набавки је формирао Записник о отварању понуда, на основу података које је понуђач унео у Образац понуде. Записник о отварању понуда је путем Портала јавних набавки, аутоматски стављен на располагање наручиоцу и понуђачу.

У време отварања понуда у просторијама наручиоца није било присутних представника понуђача, о чему је сачињена службена белешка.

Након отварања понуда, чланови и заменици чланова Комисије за јавну набавку су потписали Изјаву о непостојању сукоба интереса у предметном поступку.

Комисија је извршила преглед и стручну оцену понуде ALP COMPLETE D.O.O., на основу услова и захтева из документације.

**Резултати оцене понуда:**

ALP COMPLETE doo, Beograd

Наручилац је преко Портала јавних набавки извршио увид у саставне делове понуде понуђача ALP COMPLETE doo, Beograd.

У поступку стручне оцене, извршена је оцена понуде у делу испуњености критеријума за квалитативни избор привредног субјекта, тако што је прегледом достављене Изјаве о испуњености критеријума привредног субјекта, утврђено да не постоје основи за искључење привредног субјекта из чл. 111. став 1. Закона о јавним набавкама.

Анализом Изјаве, Комисија је оценила да понуђач испуњава критеријуме за избор привредног субјекта који је Наручилац одредио у Конкурсној документацији, у складу са чл. 116. став 1., чл. 117. став 1. и чл. 126. ЗЈН.

Комисија је утврдила да понуда испуњава захтеве и услове у вези са предметом набавке и техничким спецификацијама.

Комисија је утврдила да понуда нема других недостатака, због којих није могуће утврдити стварну садржину понуде или није могуће упоредити је са другим понудама.

Рачунска провера понуда је показала да у понуди нема рачунских грешака.

Понуда је оцењена као прихватљива.

**Начин рангирања понуда**

У складу са чл. 144. став 4. Закона о јавним набавкама понуде које нису одбијене оцењују се рангирају према критеријуму за доделу уговора: цена, а који је одређен у документацији о набавци.

Како је примљена само једна прихватљива понуда, критеријум за доделу уговора није примењен, односно рангирање није извршено.

Чланом 119. став 1. Закона о јавним набавкама је прописано да је наручилац дужан да пре доношења одлуке у поступку јавне набавке захтева од понуђача који је доставио економски најповољнију понуду, да достави доказе о испуњености критеријума за квалитативни избор привредног субјекта.

Понуђач је уз понуду доставио све доказе о испуњености критеријума за квалитативни избор привредног субјекта.

**Назив изабраног понуђача односно кандидата:**

На основу напред наведеног, а како је у стручној оцени понуда утврђено да су се стекли услови за доделу оквирног споразума, у отвореном поступку јавне набавке: Извођење радова на инвестиционом одржавању и унапређењу својстава зграде на територији ГО Савски венац, ЈН бр. 2021/16, на основу чл. 146. став 1. и став 7. Закона о јавним набавкама, оквирни споразум се додељује понуђачу: ALP COMPLETE D.O.O., Beograd, ul. Subotička br. 21, на основу понуде број 135/21 од 11.10.2021. године, која је оцењена као прихватљива.

**Вредност оквирног споразума:**

Вредност Оквирног споразума износи 20.833.333,33 динара без ПДВ-а, колико износи процењена вредност јавне набавке.

**ПОУКА О ПРАВНОМ ЛЕКУ**:

Против ове одлуке понуђач може наручиоцу поднети захтев за заштиту права у року од 10 дана од дана објављивања исте на Порталу јавних набавки.

|  |  |  |
| --- | --- | --- |
| ДОСТАВИТИ:  -Одељењу за јавне набавке  -Одељењу за финансије  -архиви |  | **ПРЕДСЕДНИК ОПШТИНЕ**  **Милош Видовић** |